text: Fyrsta verkætlan og dansitilhald hjá RIVA var 2.-13.august 2021, og endaði við eini framførslu leygardagin 14.august í Løkshøll, Runavík. Hetta tilhaldið nýtti søgnina handan stakkarnar “Risin og Kellingin” sum íblástur til skapandi menningartilgongdina.
  "Søgnin sigur, at tað var einaferð, at risarnir í Íslandi vóru so øvundsjúkur, at teir gjørdu av at teir vildu taka Føroyar. Sostatt vórðu risin og kellingin (í summum førum kona hansara) send til Føroya at taka tær við sær til Íslands.
  Tey komu fram á fjallið Eiðiskollur, og meðan risin bíðaði í havinum, klintraði kellingin upp á fjalli við einum tungum reipi at knýta oyggjarnar saman við, soleiðis at hon kundi skumpa tær á bakið á risanum. Men tá ið kellingin táttaði í reipið, kleyv norðari parturin av fjallinum. Eftirfylgjandi royndir miseydnaðust eisini og tey bæði stríddust alla náttina; men fjallið varð ikki til at flyta.
  Um sólin sær á ein risa ella eina kelling, verða tey gjørd um til stein. Meðan parið framhaldandi stríddist við at flyta oyggjarnar, løgdu tey ikki merkis til tíðina sum fór, og tá dimmalætting kom við teimum fyrstu sólstrálunum, vórðu tey bæði gjørd um til stein á staðnum. Og har hava tey staðið síðan og start tvørtur um havið til Íslands."
  Umframt sýningina samstarvaðu vit við Rammatik til tess at framleiða ein dansifilm við útgangsstøði í tilfarinum, ið varð gjørt undir tilhaldinum. Fylg okkum á okkara sosialu miðlum, fyri at fáa nærri kunning um nær filmurin verður útgivin.
text: #000002
text: 12 dansarar og koreografar vóru við í hesi verkætlan, umframt eitt framúr føroyskt toymi.
text: #000003